Jaanuaris 1943 osales 502. pataljoni 1. rood rasketes lahingutes, vastaseks Leningradi blokaadi murda üritatavad nõukogude väed. 10. jaanuari seisuga oli roodu koosseisus 7 Tigerit, 3 Pz III N ja 7 Pz III L. Kuu lõpuks oli pataljoni koosseisus ainult kaks Tigerit ja mõned Pz III. Kuigi kaotused olid üsna suured, langes enamik Tigereid rivist välja tehniliste rikete ja pehme pinnase tõttu. Nõukogude tankitõrjekahurite meeskonnad kurtsid, et nende tabamused ei suutnud peatada seninägematut ja paksu soomusega rasketanki. Kuid sellegipoolest õnnestus Punaarmeel saada just Leningradi rindelt esimesed trofee-Tiigrid, mis veeti tagalasse põhjalikumaks uurimiseks. Leidis kinnitust, et 76,2 mm tankitõrjekahurid olid selle tanki vastu jõuetud ning nõukogude armee tankitõrjepüss sobis ainult Tigeri vaatlusseadmete pihta tulistamiseks.